Vyhodnotenie medzirezortného pripomienkového konania

Správa o plnení úloh zahraničnej politiky Slovenskej republiky v roku 2008 

Spôsob pripomienkového konania	 	
Počet vznesených pripomienok, z toho zásadných	19  / 7 	
Počet vyhodnotených pripomienok	19 	
		
Počet akceptovaných pripomienok, z toho zásadných	16  / 7 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	1  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	1 (0o,1z) 	 	 	 	
2 .	Ministerstvo výstavby a regionálneho rozvoja Slovenskej republiky 	1 (1o,0z) 	 	 	 	
3 .	Ministerstvo obrany Slovenskej republiky 	 	 	x 	 	
4 .	Ministerstvo zahraničných vecí Slovenskej republiky 	 	 	 	x 	
5 .	Ministerstvo kultúry Slovenskej republiky 	 	 	x 	 	
6 .	Ministerstvo práce, sociálnych vecí a rodiny Slovenskej republiky 	 	 	x 	 	
7 .	Ústredie práce, sociálnych vecí a rodiny 	 	 	 	x 	
8 .	Centrum pre medzinárodnoprávnu ochranu detí a mládeže 	 	 	 	x 	
9 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
10 .	Európske spotrebiteľské centrum 	 	 	 	x 	
11 .	Ministerstvo hospodárstva Slovenskej republiky 	3 (3o,0z) 	 	 	 	
12 .	Ministerstvo životného prostredia Slovenskej republiky 	4 (4o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Ministerstvo dopravy, pôšt a telekomunikácií Slovenskej republiky 	 	 	x 	 	
15 .	Ministerstvo vnútra Slovenskej republiky 	 	 	x 	 	
16 .	Ministerstvo financií Slovenskej republiky 	10 (4o,6z) 	 	 	 	
17 .	Ministerstvo školstva Slovenskej republiky 	 	 	 	x 	
18 .	Ministerstvo spravodlivosti Slovenskej republiky 	 	 	 	x 	
19 .	Úrad pre reguláciu sieťových odvetví 	 	 	x 	 	
	SPOLU	19 (12o,7z) 	0 (0o,0z) 	7 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	 
- v Predkladacej správe odporúčame opraviť dátum uznesenia vlády SR č. 157 z 3. marca 2008 na 5. marca 2008; 
- vo vlastnom materiáli odporúčame do podkap. 1.1. v časti o OSN (od str. 8) doplniť Organizáciu Spojených národov pre výživu a poľnohospodárstvo – FAO a aktivity rezortu pôdohospodárstva v rámci tejto medzinárodnej organizácie: účasť ŠTAT V. Turského na konferencii na vysokej úrovni k svetovej potravinovej bezpečnosti a klimatickým zmenám, ktorá sa konala pod záštitou FAO v Ríme v dňoch 3.-5.6.2008, účasť delegácie MP SR na 26. regionálnej konferencii FAO pre Európu – ministerskej konferencii, ktorá sa konala v Innsbrucku v dňoch 26.-27.6.2008 a účasť ŠTAT V. Turského na 35. špeciálnom zasadnutí konferencie Spojených národov pre výživu a poľnohospodárstvo FAO, ktoré sa konalo v Ríme v dňoch 18.-22.11.2008 (tieto aktivity odporúčame doplniť aj do prílohy - prehľadnej tabuľky); 
- v Prílohe „Prehľad hlavných zahraničnopolitických stykových aktivít v roku 2008“ odporúčame v zmysle legendy zjednotiť skratky použité pre Ministerstvo pôdohospodárstva SR (MPô, MP SR) na zaužívanú skratku MP SR; 
- do Prílohy odporúčame doplniť do kolónky prijatia ministrom - prijatie GR Medzinárodnej organizácie pre vinič a víno (OIV) dňa 4.2.2008. 
 	Z 	A 	Vo svojej podstate ide o 4 pripomienky, ktoré boli akceptované. 
1. Dátum uznesenia bol korigovaný. 
2. Kapitola 1.1. materiálu bola doplnená na strane 9 o informáciu týkajúcu sa FAO. Príslušný text samostatného odseku znie: 
"SR aktívne pôsobila aj na pôde Organizácie Spojených národov pre výživu a poľnohospodárstvo (FAO) najmä prostredníctvom pôsobenia zástupcov MP SR. Záujmy SR v tejto oblasti presadzoval štátny tajomník MP SR na konferencii na vysokej úrovni k svetovej potravinovej bezpečnosti a klimatickým zmenám (Rím, jún 2008) a na 35. špeciálnom zasadnutí konferencie FAO (Rím, október 2008) a delegácia MP SR na 26. regionálnej konferencii FAO pre Európu – ministerskej konferencii (Innsbruck, jún 2008)." 
3. V prílohe je už pre označenie Ministerstva pôdohospodárstva SR použitá iba skratka MP. 
4. V prílohe bol vytvorený separátny riadok pre zaznamenie prijatia GT OIV u ministra pôdohospodárstva SR. 
 	
MVRR SR 	materiál 
V bode č. 3 „Záujmy Slovenska v efektívnej EÚ“ na strane č. 29 v druhom odseku žiadame namiesto výrazu „kohézna politika“ použiť výraz „politika súdržnosti“. 
Zdôvodnenie: Vláda SR uznesením č. 189/2008 z 26. 3. 2008 schválila materiál „Návrh predbežného stanoviska SR k revízii rozpočtu EÚ 2008 – 2009“, v ktorom operuje s pojmom „súdržnosť, politika súdržnosti“. Uvedené sa nevzťahuje na názov fondu „Kohézny fond“. 
 	O 	A 	Text bol príslušne upravený. V súčasnej verzii je v časti 3.1 na strane 30. 	
MH SR 	K časti 2.1. - Pôsobenie v medzinárodných ekonomických organizáciach 
Odporúčame upraviť text o WTO nasledovne: 

Veľmi významnou a dôležitou súčasťou zahraničnej politiky SR je oblasť zahranično-obchodnej politiky. Dlhodobou prioritou SR zostáva liberalizácia medzinárodného obchodu, otváranie nového priestoru pre vývoz a podpora budovania stabilného a transparentného multilaterálneho obchodného systému, založeného na pravidlách Svetovej obchodnej organizácie (WTO), vhodne doplnená rozvíjaním bilaterálnych a regionálnych vzťahov s dôležitými partnermi SR. SR preto aj v roku 2008 aktívne podporovala dosiahnutie úspešných a ambicióznych výsledkov mnohostranných obchodných rokovaní na pôde WTO o ďalšej liberalizácii a nových pravidlách obchodu, známych pod názvom Rozvojová agenda z Dohy (DDA). Úspešné ukončenie rokovaní o DDA by tiež posilnilo postavenie WTO ako garanta fungujúceho a transparentného multilaterálneho obchodného systému. Rešpektujúc vedúcu úlohu Európskej komisie pri rokovaniach o DDA, zástupcovia MH SR pri formulovaní budúceho smerovania a pri realizácii spoločnej obchodnej politiky EÚ aktívne presadzovali záujmy a priority SR, v súlade s požiadavkami podnikateľskej sféry a so zámermi Proexportnej politiky SR na roky 2007 - 2011. 
Mnohostranné obchodné rokovania o DDA prebiehali v roku 2008 s mimoriadnou intenzitou s cieľom dosiahnuť dohodu v kľúčových oblastiach modalít pre ďalšiu liberalizáciu pre poľnohospodárske a priemyselné výrobky a ďalšieho postupu rokovaní o obchode so službami. Zatiaľ však nebolo možné dosiahnuť konsenzus všetkých členských krajín WTO, na základe dosiahnutých čiastkových výsledkov budú rokovania o DDA pokračovať aj v roku 2009. 
V kontexte súčasnej svetovej finančnej a hospodárskej krízy SR považuje za veľmi dôležité zachovať otvorenosť a pokračovať v snahách o ďalšiu liberalizáciu multilaterálneho obchodného systému. Je potrebné zdôrazniť, že prípadné protekcionistické tendencie by mali negatívne dopady nielen na svetový obchod, ale mohli by prispieť aj k ďalšiemu prehĺbeniu svetovej ekonomickej krízy. SR má preto aj naďalej záujem na úspešnom ukončení a dosiahnutí ambiciózneho a vyváženého celkového výsledného balíka rokovaní o DDA. 
 	O 	A 	Text materiálu po zapracovaní pripomienky na stranách 21 a 22 znie nasledovne: 
"Dlhodobou prioritou zahranično-obchodnej politiky SR, ako dôležitej súčasti zahraničnej politiky krajiny, zostáva liberalizácia medzinárodného obchodu, otváranie nového priestoru pre vývoz a podpora budovania stabilného a transparentného multilaterálneho obchodného systému, založeného na pravidlách Svetovej obchodnej organizácie (WTO), vhodne doplnená rozvíjaním bilaterálnych a regionálnych vzťahov s dôležitými partnermi SR. SR preto aktívne podporovala dosiahnutie ambicióznych výsledkov mnohostranných obchodných rokovaní na pôde WTO o ďalšej liberalizácii a nových pravidlách obchodu, známych pod názvom Rozvojová agenda z Dohy (DDA). Úspešné ukončenie rokovaní o DDA by tiež posilnilo postavenie WTO ako garanta fungujúceho a transparentného multilaterálneho obchodného systému. Rešpektujúc vedúcu úlohu Európskej komisie pri rokovaniach o DDA, zástupcovia MH SR pri formulovaní budúceho smerovania a pri realizácii spoločnej obchodnej politiky EÚ aktívne presadzovali záujmy a priority SR, v súlade s požiadavkami podnikateľskej sféry a so zámermi Proexportnej politiky SR na roky 2007 – 2011. 
Mnohostranné obchodné rokovania o DDA prebiehali v roku 2008 s mimoriadnou intenzitou s cieľom dosiahnuť dohodu v kľúčových oblastiach modalít pre ďalšiu liberalizáciu pre poľnohospodárske a priemyselné výrobky a ďalšieho postupu rokovaní o obchode so službami. Zatiaľ však nebolo možné dosiahnuť konsenzus všetkých členských krajín WTO, na základe dosiahnutých čiastkových výsledkov budú rokovania o DDA pokračovať aj v roku 2009. 
V kontexte súčasnej svetovej finančnej a hospodárskej krízy považuje SR za kľúčové zachovať otvorenosť a pokračovať v snahách o ďalšiu liberalizáciu multilaterálneho obchodného systému. Prípadné protekcionistické tendencie by mali negatívne dopady nielen na svetový obchod, ale mohli by prispieť aj k ďalšiemu prehĺbeniu svetovej ekonomickej krízy. SR má preto aj naďalej záujem na úspešnom ukončení a dosiahnutí ambiciózneho a vyváženého celkového výsledného balíka rokovaní o DDA." 
 	
MH SR 	K časti 2.1.-Pôsobenie v teritóriách s prioritou hospodárskej spolupráce 
V kontexte spoločnej obchodnej politiky EÚ odporúčame v danej časti materiálu spomenúť aj spoluprácu v oblasti obchodno-preferenčných vzťahov, ktorá vychádza zo stratégie „Globálna Európa“. Táto stratégia predpokladá uzatváranie nových preferenčných dohôd (najmä dohôd o voľnom obchode) s ekonomicky dôležitými krajinami a regiónmi s cieľom zvýšenia konkurencieschopnosti a hospodárskeho rastu EÚ. V roku 2008 prebiehali rokovania o obchodných preferenčných dohodách s Ukrajinou, krajinami Perzského zálivu (GCC - Gulf Cooperation Council), Južnou Kóreou, krajinami ASEAN, Indiou, krajinami Afriky, Karibskej (s týmto regiónom už bola podpísaná preferenčná dohoda o hospodárskom partnerstve) a Tichomorskej oblasti, Andským spoločenstvom národov a Stredoamerickou skupinou krajín. Po vstupe Ruskej federácie do WTO by sa mali začať rokovania o dohode o voľnom obchode aj s touto krajinou, ktorá je pre Slovensko jedným z najvýznamnejších obchodných partnerov. 
Tieto dohody by mali uľahčiť európskym exportérom prístup na trhy partnerských krajín prostredníctvom eliminácie ochranných opatrení, zníženia tarifných a netarifných prekážok obchodu, a taktiež zlepšiť podmienky pre umiestnenie investícií. 
V rámci prípravy uvedených rokovaní MH SR spolupracovalo so slovenskou podnikateľskou sférou i s ďalšími rezortmi pri definovaní našich defenzívnych a ofenzívnych požiadaviek vo vzťahu k pripravovaným dohodám a tieto požiadavky presadzovalo na rokovaniach príslušných orgánov Rady EÚ a Európskej komisie. 
V rámci spoločnej obchodnej politiky sa MH SR aktívne zapájalo do multilaterálnych a bilaterálnych rokovaní s krajinami v prístupovom procese do WTO. V súčasnej dobe viacero krajín rokuje o prístupe do WTO, medzi nimi aj dôležití obchodní partneri SR (Ruská federácia, Bielorusko, Srbsko, Čierna Hora, Bosna a Hercegovina, Kazachstan a pod.) a SR plne podporuje čo najskorší vstup týchto krajín do WTO. 
Spoločná obchodná politika EÚ tiež znamená uplatňovanie spoločného colného sadzobníka voči tretím krajinám. Členské krajiny EÚ nemôžu individuálne meniť dovozné clá, ale majú možnosť každý rok navrhovať úpravu ciel alebo zavedenie colných suspenzií alebo colných kvót pre konkrétne výrobky. MH SR pravidelne konzultuje s domácou podnikateľskou sférou v SR možnosť využitia tohto nástroja a výsledkom tejto spolupráce bolo aj v roku 2008 presadenie viacerých colných suspenzií na vstupy potrebné pre výrobu v SR, čím sa podarilo znížiť náklady a zvýšiť konkurencieschopnosť slovenských výrobcov. 
Pri príprave národných pozícií k spoločnej obchodnej politike EÚ v oblasti nástrojov na ochranu obchodu boli prioritne zohľadňované záujmy slovenských výrobcov. MH SR v príslušných orgánoch Európskej komisie úspešne presadzovalo národné pozície týkajúce sa prijatí opatrení voči dumpovaným dovozom z tretích krajín. 
 	O 	A 	Pri rešpektovaní obsahovej štruktúry dokumentu bol text pripomienky po rozdelení na tri časti zapracovaný do do troch častí materiálu s príslušnou štylistockou úpravou , ktorá zohľadňuje proporcionalitu informácie. 

V časti 2.1. Pôsobenie v teritóriách s prioritou hospodárskej spolupráce bol rozšírený text o pripomienku nasledovne: 
"V kontexte spoločnej obchodnej politiky EÚ viedlo MH SR rozhovory so slovenskou podnikateľskou sférou o slovenských stanoviskách v procese prípravy nových preferenčných dohôd (najmä dohôd o voľnom obchode) s ekonomicky dôležitými krajinami a regiónmi s cieľom zvýšenia konkurencieschopnosti a hospodárskeho rastu SR a EÚ ako celku. V roku 2008 prebiehali rokovania o obchodných preferenčných dohodách s Ukrajinou, krajinami Perzského zálivu (GCC - Gulf Cooperation Council), Južnou Kóreou, krajinami ASEAN, Indiou, krajinami Afriky, Karibskej (s týmto regiónom už bola podpísaná preferenčná dohoda o hospodárskom partnerstve) a Tichomorskej oblasti, Andským spoločenstvom národov a Stredoamerickou skupinou krajín." 

K infomáciám o plnení úloh súvisiacich so Svetovou obchodnou organizáciou bol text v kapitole 2.1. v časti Pôsobenie v medzinárodných ekonomických organizáciách na strane 22 doplnený o pripomienku nasledovne: 
"V roku 2008 sa viedli rokovania o pristúpení viacerých krajín do WTO, medzi ktorými sú aj dôležití obchodní partneri SR ako Ruská federácia, Bielorusko, Srbsko, Čierna Hora, Bosna a Hercegovina, Kazachstan a pod. Rešpektujúc spoločnú obchodnú politiku EÚ sa SR aktívne zapojila do multilaterálnych a bilaterálnych rokovaní s týmito krajinami, pričom vyjadrovala plnú podporu ich vstupu do WTO v čo najskoršom termíne." 

V kapitole 3.1. Posilňovať presadzovanie záujmov SR v EÚ a jej vplyv na tvorbu spoločných politík EÚ bol materiál na strane 32 rozšírený o samostatný odsek venovaný niektorým aspektom pôsobenia SR v rámci spoločnej obchodnej politiky EÚ: 

"V rámci spoločnej obchodnej politiky sa MH SR o. i. aktívne zapájalo do rokovaní o konkrétnom uplatňovaní spoločného colného sadzobníka voči tretím krajinám. Členské krajiny EÚ nemôžu individuálne meniť dovozné clá, ale majú možnosť každý rok navrhovať úpravu ciel alebo zavedenie colných suspenzií alebo colných kvót pre konkrétne výrobky. Na základe pravidelných konzultácií MH SR s domácou podnikateľskou sférou o možnosti využitia tohto nástroja aj v roku 2008 SR presadila viaceré colné suspenzie na vstupy potrebné pre výrobu v SR, čím sa podarilo znížiť náklady a zvýšiť konkurencieschopnosť slovenských výrobcov. V príslušných orgánoch Európskej komisie MH SR taktiež úspešne presadzovalo národné pozície týkajúce sa prijatí opatrení voči dumpovaným dovozom z tretích krajín." 	
MH SR 	K časti 2.3.-Zvyšovať objem rozvojovej a humanitárnej pomoci SR  
Odporúčame doplniť nasledovný text: 

V decembri 2008 MH SR v rámci iniciatívy EÚ „Pomoc obchodu“ (Aid for Trade) vyčlenilo zo svojej rozpočtovej kapitoly príspevok do Globálneho trustového fondu WTO čiastku 60 tis. CHF. Ide o historicky prvý príspevok SR do tohto fondu určeného na mimorozpočtové financovanie aktivít technickej pomoci pre rozvojové krajiny. Generálny riaditeľ WTO Pascal Lamy poďakoval za príspevok a vysoko ocenil, že Slovensko sa stalo ďalšou z krajín, ktoré sa rozhodli participovať na financovaní týchto aktivít. 

 	O 	A 	Text bol v plnom rozsahu doplnený v príslušnej časti na strane 28. 	
MŽP SR 	vlastnému materiálu 
V kapitole 2.1 v časti venovanej EHK OSN, str. 21, odporúčame 4. vetu preformulovať: 
„Vecne príslušné rezorty vlády sa aktívne zapojili napr. do procesu Životné prostredie pre Európu, pôsobili v oblasti poľnohospodárskych noriem kvality a ďalších“. 
 	O 	A 	Text bol na strane 22 príslušne upravený a znie: 
"Vecne príslušné rezorty vlády SR sa aktívne zapojili napríklad do procesu Životné prostredie pre Európu, pôsobili v oblasti poľnohospodárskych noriem kvality a ďalších." 	
MŽP SR 	vlastnému materiálu 
V kapitole 2.2 vo vzťahu k Maďarskej republike, posledný odsek odporúčame nahradiť 
spojenie „otázka regulácie toku Dunaja“ slovným spojením „zabezpečovania plavebných 
podmienok na Dunaji v úseku Sap – ústie Ipľa“. 
 	O 	A 	Text bol upravený v súlade s pripomienkou. 	
MŽP SR 	vlastnému materiálu 
V kapitole 3.1 vo vzťahu ku klimaticko-energetickému balíčku, str. 30 odporúčame odsek 
o emisiách z motorových vozidiel formulovať nasledovne: 
Značné úsilie SR venovala aj legislatívnym návrhom úzko súvisiacim so snahou znížiť emisie s dôrazom na legislatívu týkajúcu sa zníženia tvorby emisií skleníkových plynov z osobných automobilov. SR presadzovala vyvážený prístup zabezpečujúci konvergenciu medzi ambicióznosťou cieľov a zároveň udržateľným rozvojom automobilového priemyslu. SR mala na pamäti, aby sa náklady spojené s implementáciou daných opatrení prejavili na konečnej cene automobilov v čo najmenšej miere a umožnili tak nákup ekologických vozidiel v čo najväčšom rozsahu. 
 	O 	A 	Text bol príslušne preformulovaný. 	
MŽP SR 	Prílohe 
V tabuľke prehľadu hlavných zahraničnopolitických stykových aktivít v r. 2008 odporúčame doplniť: 
Bielorusko: návšteva ministra MŽP SR v Bielorusku, 14.-17.12.2008 
Čína : prijatie ŠTAT MŽP ČĽR, 26.-27.11.2008 
Maďarsko: stretnutie ministrov životného prostredia V4, 18.-19.9.2008 
 	O 	A 	Text prílohy bol príslušne doplnený. 	
MF SR 	Správa 
Do časti 2.1 na str. 21 žiadam doplniť tento text: 
„S cieľom zvyšovania výkonnosti a efektívnosti v oblasti podpory a uľahčovania medzinárodného obchodu, ako aj ochrany spoločnosti a bezpečnosti občanov sa Slovenská republika aktívne zúčastňovala na zasadnutiach orgánov a pracovný skupín Svetovej colnej organizácie (WCO). Prínosy členstva Slovenskej republiky v tejto organizácií spočívajú najmä v uplatňovaní dohovorov a dohôd v colnej oblasti a v modernizácii colných postupov na základe aktivít tejto organizácie. V roku 2008 vyslovila Slovenská republika súhlas s dodatkom k Dohovoru o zriadení Rady pre colnú spoluprácu, týkajúcim sa otázky budúceho plnoprávneho členstva Európskeho spoločenstva a ostatných colných alebo hospodárskych únií vo WCO. Členstvo Slovenskej republiky vo WCO predstavuje významný prínos pre medzinárodnú spoluprácu v uvedenej oblasti.“. 
Zdôvodnenie: Ide o doplnenie informácie. 	Z 	A 	Text pripomienky bol po úprave zapracovaný na strane 22 ako samostatný odsek nasledovne: 
"S cieľom zvyšovať výkonnosť a efektívnosť v oblasti podpory a uľahčovania medzinárodného obchodu, ako aj ochrany spoločnosti a bezpečnosti občanov sa SR aktívne zúčastňovala na zasadnutiach orgánov a pracovný skupín Svetovej colnej organizácie (WCO). 18. 6. 2008 vyjadrila NR SR súhlas s dodatkom k Dohovoru o zriadení Rady pre colnú spoluprácu, týkajúcim sa otázky budúceho plnoprávneho členstva Európskeho spoločenstva a ostatných colných alebo hospodárskych únií vo WCO." 

Navrhovaný text bol mierne upravený, aby sa eliminovali nadbytočné všeobecné konštatovania. Na druhej strane bol text skonkretizovaný o dátum schválenia dodatku Dohovoru o zriadení Rady pre colnú spoluprácu NR SR 18. 6. 2008. 

MF SR 	Správa 
V časti 2.2 na str. 24 v ods. 6 poslednej vete žiadam text „..hraničného priechodu Čierna nad Tisou – Solomonovo“ nahradiť textom „..hraničného priechodu Čierna – Solomonovo aj pri aktívnej účasti MF SR“. 

Zdôvodnenie: Ide o chybne uvedený názov plánovaného hraničného priechodu na hranici Slovenská republika – Ukrajina. 
 	Z 	A 	Text materiálu bol upravený v súlade s pripomienkou: 
"Prebieha príprava výstavby nového hraničného priechodu Čierna-Solomonovo aj pri aktívnej účasti MF SR." 	
MF SR 	Správa 
V časti "Pôsobenie v teritoriách s prioritou hospodárskej spolupráce" vypustiť časť textu piateho odseku na str. 22, a to: "MF SR kvôli plneniu prioritných strategických úloh nemá vytvorený dostatočný časový priestor na uzatváranie ekonomických dohôd s krajinami tohto regiónu" ako neodôvodnený. 	O 	A 	Prílušný text bol vypustený. 	
MF SR 	Správa 
V časti 2.1 na str. 19 žiadam doplniť text "Efektívna spolupráca s lídrami slovenského priemyslu zdurženými napr. v Klube 500 a v Republikovej únii zamestnávateľov v oblasti realizácie investícií v zahraničí, podporená uzatváraním zmlúv o podpore a vzájomnej ochrane investícií, ako aj zmlúv o zamedzení dvojitého zdanenia, pomôže zvýšeniu investičných aktivít a zatraktívni investičné prostredie najmä v rozvojových teritóriách natoľko, že aj slovenskí korporátni investori začnú vo zvýšenej miere čerpať výhody vyplývajúce z uvedenia do platnosti vyššie uvedených zmlúv. 

MF SR vypracovalo v roku 2008 Plán prípravy zmlúv o podpore a vzájomnej ochrane investícií na rok 2009, v rámci ktorého definovalo stratégiu uzatvárania zmluvných vzťahov v oblasti investícií ako aj podpory investičných aktivít slovenských korporátnych investorov v zahraničí, ktorá predpokladá operatívnu spoluprácu expertov MF SR s príslušnými útvarmi MZV SR ako aj so zastupiteľskými úradmi Slovenskej republiky v zahraničí, a to za účelom plného oboznámenia sa s investičným prostredím a identifikácie relevantných investičných príležitostí v danej krajine a tieto následne prezentovať hlavným predstaviteľom slovenského priemyslu, aby sa mohli zapojiť do realizácie investičných projektov.". 

Zdôvodnenie: Doplnenie chýbajúcich informácií. 	O 	ČA 	S cieľom zachovania proporcionality informácií k jednotlivým témam bola pripomienka zapracovaná po vypustení jej prvej vety. Akceptovaný text pripomienky tvorí samostatný odsek na strane 20 materiálu. 	
MF SR 	Návrh uznesenia vlády 
Odporúčam pre slovo „správa“ zaviesť skratku, pretože sa v návrhu uznesenia vlády používa. 	O 	N 	Sprava je v skratke pouzita, avsak pre budúcu správu o plnení úloh zahraničnej politiky v r. 2009 bude pouzitý celý názov dokumentu, lebo pojde o dalsi samostatny material. 	
MF SR 	Správa 
Z formálneho hľadiska odporúčam zosúladiť v jednotlivých častiach materiálu používanie výrazov na pomenovanie štátov (SR, Slovenská republika, Slovensko, FR, Francúzska republika, Francúzsko atď.) a v názve materiálu (vo všetkých jeho častiach) vypísať skratku „SR“ slovami. 	O 	ČA 	Používanie dvojakých názvov štátov, napr. Francúzska republika a Francúzsko bude ponechaný pre lepšiu plynulosť textu. 
V názve materiálu bola skratka SR rozpísaná. 	
MF SR 	Správa 
V časti „Zoznam použitých skratiek“, str. 39 žiadam doplniť „MF SR – Ministerstvo financií Slovenskej republiky“ a „WCO – Svetová colná organizácia“. 

Zdôvodnenie: Potreba doplnenia skratiek vyplynula z doplneného textu. 	Z 	A 	Tabuľka skratiek bola príslušne doplnená. 	
MF SR 	Správa 
V časti 2.1. „Pôsobenie v medzinárodných ekonomických organizáciách“ týkajúcej sa OECD nie sú uvedené informácie o záveroch zasadania Ministerskej schôdzky OECD (MCM 2008) a ich vplyv na Slovenskú republiku. Preto žiadam doplniť tento text: 

„V júni 2008 sa uskutočnilo zasadnutie Ministerskej schôdzky OECD (MCM 2008). Jednou z hlavných tém bola reforma financovania OECD. Aj napriek úsiliu členských krajín sa nepodarilo v plnej miere prijať systém financovania organizácie, ktorý by predstavoval komplexný balík riešení na zefektívnenie činnosti a udržateľnosti financovania OECD do budúcnosti. Schválený mechanizmus znamená pre Slovenskú republiku výrazné zvýšenie členských príspevkov.“. 

Zdôvodnenie: Ide o doplnenie informácií o záveroch zasadnutia Ministerskej schôdzky OECD (MCM 2008). 
 	Z 	A 	Pripomienka bola do materiálu zapracovaná ako samostatný odsek na strane 20: 
"V júni 2008 sa uskutočnilo zasadnutie Ministerskej schôdzky OECD (MCM 2008). Jednou z hlavných tém bola reforma financovania OECD. Aj napriek úsiliu členských krajín sa nepodarilo v plnej miere prijať systém financovania organizácie, ktorý by predstavoval komplexný balík riešení na zefektívnenie činnosti a udržateľnosti financovania OECD do budúcnosti. Schválený mechanizmus znamená pre Slovenskú republiku výrazné zvýšenie členských príspevkov." 	
MF SR 	Správa 
V prílohe ku správe o plnení úloh zahraničnej politiky SR v roku 2008 žiadam upraviť prvú vetu takto: 
"Nižšie uvedený tabuľkový prehľad hlavných bilaterálnych a multilaterálnych stykových aktivít vybraných ústavných činiteľov Slovenskej republiky a politických predstaviteľov rezortov vlády SR neobsahuje účasti na summitoch, výročných zasadnutiach a ostatných rokovaniach v rámci EÚ, NATO, MMF a Svetovej banky, EBOR, EIB, RBRE a ASEM." Súčasne žiadam v tabuľke na strane 5 upresniť, že išlo o účasť na Ministerskej schôdzke Rady OECD, t.j. obdobne ako je to na strane 9 v prípade OECD. 

Zdôvodnenie: Ide o doplnenie informácie, že tabuľka neobsahuje účasť predstaviteľov rezortov vlády SR na výročných zasadnutiach medzinárodných finančných inštitúcií a upresnenie informácie v prípade OECD. 
 	Z 	A 	Text prílohy bol príslušne upravený. 
 	
MF SR 	Správa 
Do časti 2.3 tretí odsek žiadam doplniť tento text: 

„Slovenská republika sa zúčastnila na financovaní iniciatívy pre multilaterálne odpustenie dlhov (MDRI) v roku 2008 vo výške 1,9 mil. SKK. 

V rámci skupiny Svetovej banky sa SR zaraďuje medzi prispievateľské krajiny – donorov pri pravidelnom navršovaní zdrojov Medzinárodného združenia pre rozvoj (IDA). Slovenská republika v roku 2008 participovala na 14. doplnení zdrojov IDA, ktoré boli zamerané na finančnú pomoc pre najchudobnejšie štáty v objeme 690 048 EUR (cca 23 mil. SKK). 

V roku 2008 prispela Slovenská republika do Fondu pre krajiny západného Balkánu v rámci Európskej banky pre obnovu a rozvoj (EBOR) vo výške 250 000 EUR Účelom fondu je zmenšiť rozdiely medzi krajinami západného Balkánu a ich vyspelými susedmi. Fond je zameraný na Albánsko, Bosnu a Hercegovinu, bývalú Juhoslovanskú republiku Macedónsko, Čiernu Horu a Srbsko (vrátane Kosova). Fond založila EBOR 17. novembra 2006 a celkový príspevok Slovenskej republiky teraz činí 500 000 EUR.“. 

Zdôvodnenie: Ide o doplnenie informácií o poskytovaní multilaterálnej rozvojovej pomoci SR. 
 	Z 	A 	Text pripomienky bol do časti 2.3 zapracovaný ako samostatný, 4. odsek na strane 27 materiálu.